*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*111. számú előterjesztés*

Bátaszék Város Önkormányzata Képviselő-testületének 2019. május 29-én,

16,00 órakor megtartandó ülésére

*Döntés külterületi emlékmű felújításáról*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2019. 05. 28.KOIS Bizottság: 2019. 05. 27. |

 **Tisztelt Képviselő-testület!**

Bátaszék külterületén magán tulajdonú ingatlanon áll a II. Világháborúban egy légiakna felrobbanása során életüket vesztő kilenc gyermek emlékére állított emlékmű. Ez a világháborús emlékmű igen leromlott állapotban van. A feliratok olvashatatlanok, a kerítés hiányos.

A megemlékezésnek méltó helyet nyújtó környezet kialakítására és az emlékmű felújítására teszünk javaslatot.

Ajánlat került bekérésre az emlékmű felújítására Bojás János egyéni vállalkozótól (7165 Mórágy, Alsónánai út 41.) és a Bát-Kom 2004 Kft.-től új kerítés készítésére.

Bojás János az emlékmű

* mosására és sírfelirat készítésére bruttó 227.096,-Ft,
* impregnálására és sírfelirat készítésére bruttó 275.963,-Ft összegű ajánlatot adott.

A Bát-Kom 2004 Kft. a meglévő fa anyagú kerítés kialakításával azonos kerítés készítésére bruttó 242.468,-Ft összegű ajánlatot tett.

Javasoljuk Bojás János bruttó 227.096,-Ft, és a Bát-Kom 2004 Kft. bruttó 242.468,-Ft összegű ajánlatának elfogadását.

***1.sz. H a t á r o z a t i j a v a s l a t :***

**Bátaszék Város közigazgatási területén külterületi emlékmű felújítására**

Bátaszék Város Önkormányzatának Képviselő-testülete;

1. az emlékmű felújítási feladatainak elvégzésével Bojás János egyéni vállalkozót (7165 Mórágy, Alsónánai út 41.) bízza meg,
2. a feladat ellátásához szükséges bruttó 227.096,- Ft vállalkozói díj kifizetését az önkormányzat 2019. évi költségvetésének általános tartalékkeretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. július 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Bojás János

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**Bátaszék Város közigazgatási területén külterületi emlékmű körüli kerítés felújítására**

Bátaszék Város Önkormányzatának Képviselő-testülete;

1. az emlékmű körüli kerítés készítés feladatainak elvégzésével a Bát-Kom 2004 Kft.-t (7140 Bátaszék, Baross u. 1/A.) bízza meg,
2. a feladat ellátásához szükséges bruttó 242.468,- Ft vállalkozói díj kifizetését az önkormányzat 2019. évi költségvetésének általános tartalékkeretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. július 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Bát-Kom 2004 Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár